Document ID: 32003R2062

Κανονισμός (ΕΚ) αριθ. 2062/2003 της Επιτροπής
της 24ης Νοεμβρίου 2003
για τροποποίηση του κανονισμού (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2368/2002 του Συμβουλίου, της 20ής Δεκεμβρίου 2002, για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών(1), όπως τροποποιήθηκε τελευταία από τον κανονισμό (ΕΚ) αριθ. 1880/2003 της Επιτροπής(2), και ιδίως το άρθρο 20,
Εκτιμώντας τα ακόλουθα:
(1) Το άρθρο 20 του κανονισμού (EΚ) αριθ. 2368/2002 προβλέπει την τροποποίηση του καταλόγου των συμμετεχόντων στο σύστημα πιστοποίησης της διαδικασίας Κίμπερλυ και των αρμοδίων αρχών που όρισαν για την έκδοση και τη θεώρηση των πιστοποιητικών τους στο παράρτημα ΙΙ.
(2) Η Δημοκρατία της Σλοβενίας ζήτησε από την Επιτροπή να τροποποιήσει την καταχώρηση που αφορά την αρμόδια αρχή της.
(3) Η προεδρία του συστήματος πιστοποίησης της διαδικασίας Κίμπερλυ παρείχε, με την ανακοίνωση της 7ης Νοεμβρίου 2003, ενημερωμένο κατάλογο των συμμετεχόντων στο σύστημα. Η ενημέρωση του καταλόγου αφορά την προσθήκη της Βραζιλίας, της Γκάνας, της Ρουμανίας και του Τόγκο ως συμμετεχουσών χωρών. Το παράρτημα ΙΙ θα πρέπει, συνεπώς, να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (EΚ) αριθ. 2368/2002, αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχέιζειι να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 7 Νοεμβρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Νοεμβρίου 2003.

Labels: 7
3
14